SNNP วิ่งแรง 5% โบรกแนะ “สะสม” คาดกำไร Q2 โตแกร่ง รับยอดขายฟื้น
SNNP วิ่งแรง 5% ราคาแตะ 15.10 บ. โบรกแนะ “สะสม” คาดกำไร Q2 โตแกร่ง รับยอดขายฟื้น-ยอดส่งออกขยายตัวเด่น พร้อมรับผลดีต้นทุนข้าวโพด-แป้งสาลีลดลง
SNNP วิ่งแรง 5% ราคาแตะ 15.10 บ. โบรกแนะ “สะสม” คาดกำไร Q2 โตแกร่ง รับยอดขายฟื้น พร้อมรับผลดีต้นทุนข้าวโพด-แป้งสาลีลดลง
20 ก.ค. 2565

ผู้สื่อข่าวรายงานว่า วันนี้ (20 ก.ค.65) ราคาหุ้น บริษัท ศรีนานาพร มาร์เก็ตติ้ง จำกัด (มหาชน) หรือ SNNP ล่าสุด ณ เวลา 15:02 น. อยู่ที่ 15.10 บาท บวก 0.70 บาท หรือ 4.86% สูงสุดที่ระดับ 15.20 บาท ต่ำสุดที่ระดับ 14.60 บาท ด้วยมูลค่าซื้อขาย 79.50 ล้านบาท

โดยบล.เมย์แบงก์ (ประเทศไทย) ระบุในบทวิเคราะห์ (20 ก.ค.65) แนะนำ “สะสมลงทุน” หุ้น SNNP แนวต้าน 15.50 บาท แนวรับ 14.70 บาท ทั้งนี้ตลาดหุ้นไทยยังอยู่ในรอบการปรับฐาน เลี่ยงความเสี่ยงก่อนหยุดยาวปลายสัปดาห์หน้าเชิงกลยุทธ์ยังต้องเน้นหุ้นแนวโน้มกำไรเด่น outlook ช่วงครึ่งหลังปี 65 ดี และราคาปรับตัวลงมาอยู่ในจุดที่น่าสนใจ
ทั้งนี้แนวโน้มกำไรไตรมาส 2/65 ได้แรงหนุนจากยอดขายในประเทศฟื้นตัว ในขณะที่ยอดส่งออกขยายตัวเด่น ชดเชยแรงกดดันจากต้นทุนที่สูงขึ้น และน่าจะค่อยๆ ปรับตัวลดลงในช่วงครึ่งหลังปี 65
ส่วนบล.กรุงศรี ระบุในบทวิเคราะห์ (19 ก.ค.65) คาดว่าต้นทุนข้าวโพด หรือ ข้าวสาลีที่ลดลง 10% จะทำให้อัตรากําไรขั้นต้นของ CPF, GFPT, SNNP และ TFM เพิ่มขึ้น 0.40-0.96% อย่างไรก็ตาม อุปทานถั่วเหลืองและข้าวโพดที่เพิ่มขึ้นจะส่งผลกระทบด้านลบกับ TVO และ TWPC เพราะจะทำให้อุปสงค์สินค้าของทั้ง 2 บริษัทลดลง สำหรับหุ้นในกลุ่มนี้ ชอบ CPF แนะนํา “ซื้อ” ราคาเป้าหมาย 31.50 บาท